Ła Viła Trissino da Porto Marzotto el ze on conpleso monumentałe postà a Trisino, in provincia de Vicensa, el ze conposto da viła supariora e da na viła inferiora, monumentałi e entrade tardo-baroche, cedrada, fontana otagonałe, e de pì de sento statue che abełise el grando parco che'l gode ła vizion de ła Val de l'Anjo e de ła canpanja visin. Ła ze stretamente łegà ai fati stòrighi de ła fameja Trìsino, antighi feudatari de'l posto. Inte'l còl de Trìsino fin dal'Alto medioevo se łevava na fortesa e dopo on casteło, ojeto inte'l XIII secoło de łote tra Guelfi e ghibełini, che inte'l XV secoło, segondo ła moda renasimentałe, vien trasformà in viła de canpagna . Zera cuesto el core de l'antiga fameja Trisino, che ła ciapava tuta ła Val de l'Agno, conosua pa tanti secołi come Vałe dei Trìsino, fin in pianura. Sta viła slargà e restuturà na ultima volta tra el 1718 e el 1722 da l'architeto Francesco Muttoni e, dopo ła so morte, da Girolamo Dal Pozzo, rivà ai Trissino Baston, paruni de Pałaso Trìsino, al presente sede del munisipio de Vicensa. El conte Marcantonio Trissino Baston , fioło de Łeonardo, oltre a comandar i łauri de sistemasion de ła viła, inte'l 1693, ga fato fabricare a Muttoni l'inportante entrada al jardin e inte'l 1717 l'entrada a ła viła superiora. Ł'architeto el ze na drio anca a ła sistemasion dei jardini, da dove se ga ła vista verso ła vałada de l'Agno. Oncora a Muttoni se ga ła costrusion de ła scuderia finia inte'l 1722. El conte Cristoforo Trissino de'l ramo Riałe el ga comisionà senpre a Francesco Muttoni ła viła inferiora, inaugurà inte'l 1746 insieme co'l fioło Ottavio, co eło parò ła łinea dei Trisino Riałe ła ze sparia, permetendo ai Trissino Baston de ciapar cosita el patoco conpłeso de nòvo inte na uniga proprietà. A ła fin del XVIII secoło e dopo oncora inte'l 1841 ła viła inferiora ła ze sta bruzà par colpa de on fulmine. Al primo avegnimento ła costrusion vien repristinada, ma el segondo incendio Alessandro Trissino Baston inte'l 1843 ła ga fata restruturare inte na maniera de rùdare scenografego drio ła moda romantega de'l tenpo. El conte Alessandro e so fradełi no i ga vudo eredi direti, cosita l'itiero conpłeso el ze pasà a ła soreła pi zovane Francesca, sposa de'l conte Ignazio Da Porto. I so eredi, dopo on periodo de trascuratesa, i ga pasà ła proprietà inte'l 1951 a Giannino Marzotto. Viła Trissino Marzotto ła fa parte del percorso de viłe venete e ła ze ritenù tra łe pì bełe abitasion de'l miłesetesento vicentin anca par ła fasiłe integrasion tra el costuio e i jardini. Proprio, ła sitemasion setesentesca, dovuda a l'architeto Francesco Muttoni, ła se destingue sovratuto pa ła creasion dei viałi e camini tracià da deversi łivei de cołina e de pasaji coerti e scuerti. El fin zera de creare dei belvedere, indirisà a deversi punti de'l'orizonte, e jardini pensiłi co funsion de terase panorameghe. Par masimizare el diałogo tra edifisi e natura se ga fato recorso anca de forme orientałi inte'l zugo de łe figurasion fłoreai e inte i pinacołi in sima ai piłastri, come inte'l canceło de endrada de'l jardin. Ł'arco de entrada de viła superiora da piasa Gian Giorgio Trissino, el risałe al 1593 el xe caraterixà da do lesene tuscaneghe che łe tien on tinpano sormontà tra tri arcoteri. El corpo de entrada, o mejo ła parte pì antiga de ła viła, xe sta rifato in tel 1832 co rivestimento de bugne rusteghe in coto.